แฟนหลั่งใน1ครั้งแต่รีบลุกไปเอาที่ฉีด ฉีดออกเลยตะเสี่ยงท้องไหมคะ
สวัสดีค่ะ การมีเพศสัมพันธ์โดยไม่ป้องกันด้วยถุงยางอนามัยหรือยาคุมกำเนิดแล้วมีการหลั่งในเกิดขึ้นนั้น มีโอกาสตั้งครรภ์ได้ การไปสวนล้างช่องคลอดหลังจากนั้นจะไม่ช่วยลดโอกาสการตั้งครรภ์ เพราะตอนที่หลั่งใน อาจจะมีอสุจิที่เล็ดลอดผ่านปากมดลูกเข้าไปแล้ว ซึ่งไม่สามารถใช้น้ำล้างออกมาได้ค่ะดังนั้นมีโอกาสตั้งครรภ์ได้ หากเป็นเพศสัมพันธ์ภายใน 72 ชั่วโมง อาจมีข้อบ่งชี้การใช้ยาคุมฉุกเฉินเพื่อช่วยลดโอกาสการตั้งครรภ์ แต่ไม่ควรใช้ยาฉุกเฉินบ่อยๆ เพราะผลข้างเคียงเรื่องเลือดออกผิดปกติเจอได้มาก และประสิทธิภาพน้อยกว่ายาคุมแบบแผงปกติ ครั้งต่อไปควรใส่ถุงยางอนามัยหรือกินยาคุมแบบแผงรายเดือนป้องกันไว้ก่อนจะดีกว่า